Κυβέρνηση Παναγιώτη Κανελλόπουλου 1967

Η κυβέρνηση Παναγιώτη Κανελλόπουλου του 1967 ήταν η τελευταία κυβέρνηση πριν την επιβολή στην Ελλάδα στρατιωτικής δικτατορίας.

Η προηγούμενη κυβέρνηση του Ιωάννη Παρασκευόπουλου παραιτήθηκε στις 30 Μαρτίου 1967,Εφημερίδα "Ελευθερία", φύλλο της 30ης Μαρτίου 1967, σελ. 1 όταν η ΕΡΕ απέσυρε την υποστήριξή της σε αυτήν. Αφορμή της κυβερνητικής κρίσης που ξέσπασε ήταν η τροπολογία για την παράταση της βουλευτικής ασυλίας που κατέθεσε η Ένωση Κέντρου στο συζητούμενο εκείνες τις ημέρες εκλογικό νομοσχέδιο (ο έτερος υποστηρικτής της κυβέρνησης) και που συνάντησε την κατηγορηματική άρνηση του Παναγιώτη Κανελλόπουλου.https://www.kathimerini.gr/907249/article/epikairothta/ellada/h-kyvernhsh-kanellopoyloy

Ο βασιλιάς Κωνσταντίνος στις διαβουλεύσεις με τους πολιτικούς αρχηγούς διαπίστωσε την πλήρη άρνηση τόσο του Γεώργιου Παπανδρέου όσο και του Στέφανου Στεφανόπουλου να στηρίξουν την προσωρινή λύση Κανελλόπουλου. Παρ'όλα αυτά, ο βασιλιάς εν μέσω θύελλας διαμαρτυριών, έδωσε τελικά την εντολή σχηματισμού κυβέρνησης στον Κανελλόπουλο και στις 3 Απριλίου όρκισε την κυβέρνησή του.Διονύσιος Αγαλιώτης: «Κωνσταντίνος Καραμανλής - Παναγιώτης Κανελλόπουλος: Από την ΕΡΕ στη Νέα Δημοκρατία. Συνέχεια ή αποστασιοποίηση;» μεταπτυχιακή διπλωματική εργασία του Α.Π.Θ., σελ.72 http://ikee.lib.auth.gr/record/115382?ln=el Στις 14 Απριλίου δημοσιεύτηκε το διάταγμα για την διάλυση της Βουλής και την διενέργεια εκλογών για τις 28 Μαΐου. Ωστόσο στις 21 Απριλίου εκδηλώθηκε πραξικόπημα και οι εκλογές δεν έγιναν ποτέ.

Σύνθεση υπουργικού συμβουλίουΓενική Γραμματεία της Κυβέρνησης, https://gslegal.gov.gr/?p=1255

 Πρωθυπουργός: Παναγιώτης Κανελλόπουλος
 Υπουργός Συντονισμού: Παναγιώτης Πιπινέλης
 Υφυπουργός Συντονισμού: Ιωάννης Μπούτος
 Υπουργός Εθνικής Αμύνης: Παναγιώτης Παπαληγούρας
 Υπουργός Εξωτερικών: Παναγιώτης Κανελλόπουλος
 Υφυπουργός Εξωτερικών : Αχιλλέας Γεροκωστόπουλος
 Υπουργός Δικαιοσύνης: Κωνσταντίνος Τσάτσος
 Υπουργός Εσωτερικών: Σπύρος Θεοτόκης
 Υπουργός Δημοσίας Τάξεως Γεώργιος Ράλλης
 Υπουργός Εθνικής Παιδείας και Θρησκευμάτων: Γρηγόριος Κασιμάτης
 Υπουργός Οικονομικών: Κωνσταντίνος Παπακωνσταντίνου
 Υφυπουργός Οικονομικών: Αριστείδης Καλαντζάκος
 Υπουργός Εμπορίου: Ιπποκράτης Ιορδάνογλου
 Υφυπουργός Εμπορίου: Αριστομένης Περρωτής
 Υπουργός Βιομηχανίας: Αλέξανδρος Θεοδοσιάδης
 Υπουργός Δημοσίων Έργων: Κωνσταντίνος Ροδόπουλος
 Υπουργός Συγκοινωνιών : Αθανάσιος Φροντιστής
  Υφυπουργός Συγκοινωνιών: Παναγιώτης Κλης
 Υπουργός Γεωργίας: Ευάγγελος Αβέρωφ - Τοσίτσας
 Υπουργός Κοινωνικής Προνοίας:  προσωρινά, Γεώργιος Ράλλης
 Υπουργός Υγιεινής: προσωρινά, Σπύρος Θεοτόκης
 Υπουργός Εμπορικής Ναυτιλίας: Εμμανουήλ Κεφαλογιάννης
 Υπουργός Εργασίας: Γεώργιος Σταμάτης
 Υπουργός Προεδρείας της Κυβερνήσεως: προσωρινά, Γρηγόριος Κασιμάτης
 Υφυπουργός της Προεδρείας της Κυβερνήσεως: Κωνσταντίνος Ράλλης
 Υπουργός Βορείου Ελλάδος: Δημήτριος Βουρδουμπάς
Εξωτερικοί σύνδεσμοι
 Φωτογραφίες από την ορκωμοσία της κυβέρνησης Π. Κανελλόπουλου  

Αναφορές

1967 04 03
Κατηγορία:1967